b"\n_START_ARTICLE_\nLa llista de Schindler\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula descriu la hist\xc3\xb2ria verdadera d'un  Just entre les nacions, Oskar Schindler, un industrial alemany, membre del partit nazi, que aconsegueix salvar prop de 1.200 jueus de la mort en el camp de concentraci\xc3\xb3 de P\xc5\x82asz\xc3\xb3w, sense ocultar per\xc3\xb2 els defectes d'un personatge una mica ambigu i intentant treure un benefici material de la situaci\xc3\xb3._NEWLINE_No pensant al principi m\xc3\xa9s que en el seu benefici, utilitzant una m\xc3\xa0 d'obra jueva barata a la seva f\xc3\xa0brica, Oskar Schindler no s'adonar\xc3\xa0 veritablement de l'horror i la bogeria nazi fins que assisteix a la liquidaci\xc3\xb3 del Gueto de Cracovia pel comandant de les SS Amon G\xc3\xb6th, i particularment veient una petita noia amb un abric vermell perduda en la massacre. Des de llavors, intentar\xc3\xa0, ajudat del seu comptable Itzhak Stern, salvar el m\xc3\xa0xim possible de vides._NEWLINE_Mentre que el camp dirigit per Amon G\xc3\xb6th rep l'ordre de tancar i que milers de jueus han de ser transferit llavors a Auschwitz, Schindler decideix comprar 1.200 aquests homes per \xc2\xabprotegir-los\xc2\xbb tot contractant-los a la nova f\xc3\xa0brica d'armes que ha obert. Redacta llavors la llista que cont\xc3\xa9 els noms dels qui seran salvats. En aquesta f\xc3\xa0brica prohibeix als guardians tota malifeta sobre els empleats i acabar\xc3\xa0 fins i tot sabotejant la seva pr\xc3\xb2pia mercaderia._NEWLINE_Alguns mesos m\xc3\xa9s tard, la guerra s'acaba. Oskar Schindler i la seva dona deixen el pa\xc3\xads perseguits com criminals de guerra pels aliats, per\xc3\xb2 no sense haver dit abans ad\xc3\xa9u als 1.200 jueus que ha salvat i d'haver rebut d'aquests un anell portant la m\xc3\xa0xima: \xc2\xabQui salva una sola vida, salva el m\xc3\xb3n sencer\xc2\xbb."